Diari Oficial de la Generalitat Valenciana


Sumari del DOGV 8348, del 27-07-2018 (2018/6865)

Informe ambiental i territorial estratègic de la modificació puntual número 81 del Pla general.
-----------------------------------------------------------------------------------------------

### Dades del document

Número de DOGV
:   8348

Data del DOGV
:   27-07-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/6865


Data del document
:   11-07-2018

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informe ambiental i territorial estratègic de la modificació puntual número 81 del Pla general. [2018/6865]  
La Junta de Govern de la ciutat de Gandia ?en qualitat d'òrgan ambiental i territorial municipal, en virtut del Decret 2016-4019- en la sessió ordinària celebrada el 2 de juliol de 2018, vista la proposta formulada pel coordinador general d'Urbanisme i Habitatge i president de la comissió tècnica de suport a aquest òrgan de 29 de juny, ha resolt emetre un informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual número 81 del Pla general de Gandia, de conformitat amb els criteris de l'annex VII de la Llei d'ordenació del territori, urbanisme i paisatge (LOTUP), per no tenir efectes significatius sobre el medi ambient, amb la finalitat de continuar la tramitació de l'expedient conforme a la normativa urbanística.  
La 81a Modificació puntual de l'ordenació detallada del Pla general (81a. MOD PG) consisteix en modificar l'article 27 del Pla general, dedicat als trasters, per a imposar l'obligació de vincular registralment el traster a l'habitatge en edificis amb ús principal d'habitatge plurifamiliar (subjectes o no al règim de propietat horitzontal).  
  
El document inicial estratègic (DIE) planteja dues alternatives i opta per la número 1, atesa la necessitat d'evitar actuacions indegudes en aquests elements constructius.  
S'efectua consulta a l'Associació de Promotors Immobiliaris, Constructors i Agents Urbanitzadors de la Safor; a la Direcció General d'Habitatge; al Col·legi d'Arquitectes de la Comunitat Valenciana i al Col·legi Oficial d'Aparelladors, Arquitectes Tècnics i Enginyers de l'Edificació de València, amb el resultat següent:  
- Les tècniques del Servei Territorial d'Urbanisme informen que la proposta no té efectes significatius sobre el medi ambient.  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer  
Concloure que la proposta de modificació puntual del Pla general número 81, que consisteix en modificar l'article 27 de les Normes urbanístiques del Pla general, Trasters, i afegir una norma addicional, la dotzena, Obligació d'inscriure en el Registre de la Propietat determinades condicions de l'atorgament de llicències, no té efectes significatius sobre el medi ambient d'acord amb els criteris establerts en l'annex VII de la LOTUP.  
  
Segon  
Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual de l'ordenació detallada número 81 del Pla general de Gandia, i designar, com a alternativa més idònia mediambientalment, l'alternativa 1 del document inicial estratègic.  
  
Tercer  
Incloure aquest informe en la documentació de l'instrument de planejament urbanístic als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística de l'instrument de planejament. Així mateix, adaptar la normativa del projecte amb la incorporació de la norma addicional dotzena.  
  
  
Quart  
Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establerts en l'article 51.7 de la LOTUP. I en la pàgina web municipal de conformitat amb el Decret 2016-4019.  
  
Cinqué  
Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Sisé  
Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana no s'aprovara aquesta modificació en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 11 de juliol de 2018.- El titular accidental de l'òrgan de suport a la JGCG (D 3174, 28.05.2018): Francisco Rius Mestre.